rejauldu/bengali-wikipedia huggingface dataset:
অখিল ভারতীয় বিদ্যার্থী পরিষদ ভারতের একটি ডানপন্থী ছাত্র সংগঠন, যেটি ভারতের হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘের সাথে সম্পৃক্ত। তাদের দাবি অনুযায়ী এটি ভারতের সবথেকে বড় ছাত্র সংগঠন।   ইতিহাস  ১৯৪৮ সালে রাষ্ট্রীয় স্বয়ংসেবক সঙ্ঘ নেতা বলরাজ মাধেক প্রথম এই সংগঠনটি তৈরি করেন এবং ১৯৪৯ সালে ৯ই জুলাই প্রথম আইনত নথিভুক্ত করা হয়। এই ছাত্র সংগঠনটির প্রতিষ্ঠার প্রাথমিক লক্ষ্য ছিল তৎকালীন ভারতের বিশ্ববিদ্যালয় গুলিতে ক্রমবর্ধমান কমিউনিস্ট প্রভাব রোধ করা। ১৯৫৮ সালে যশবন্ত রাও কেল্লার এই সংগঠনটির প্রধান প্রচারকের ভূমিকা গ্রহণ করেন। এবিভিপির ওয়েবসাইটে যশবন্ত রাওকেই সংগঠনের 'প্রধান স্থপতি' বলে উল্লেখ করা হয়েছে।  ১৯৬১ সাল থেকেই ভারতের বিভিন্ন হিন্দু - মুসলিম দাঙ্গায় এবিভিপির যোগসূত্র পাওয়া যায়। যদিও ১৯৭০ এর পর থেকে এবিভিপি দুর্নীতি, মূল্যবৃদ্ধির মতো বিভিন্ন মধ্যবিত্ত সমস্যা গুলো নিয়ে কথা বলতে শোনা যায়। সত্তরের জেপি আন্দোলনের সময় এবিভিপি গুরুত্বপূর্ণ ভূমিকা পালন করেন। ভারতে জরুরী অবস্থার পর থেকে এবিভিপির উত্থান আরও ত্বরান্বিত হয়।   বিজেপি ও এবিভিপি  বিজেপি এবং এবিভির সম্পর্ক যদি লক্ষ্য করা যায় দেখা যায় দুটোই জাতীয়তাবাদী সংগঠন, কিছু ক্ষেত্রে মতের চিন্তা ধারারও মিল লক্ষ্য করা যায়, তবে দুটোই ভিন্ন সংগঠন।   তথ্যসূত্র     বিষয়শ্রেণী:সঙ্ঘ পরিবার বিষয়শ্রেণী:ভারতের ছাত্র সংগঠন বিষয়শ্রেণী:হিন্দু সংগঠন বিষয়শ্রেণী:ভারতের রাজনৈতিক দলের ছাত্র শাখা বিষয়শ্রেণী:হিন্দুধর্ম সম্পর্কিত বিতর্ক বিষয়শ্রেণী:কমিউনিস্ট বিরোধী সংগঠন বিষয়শ্রেণী:ভারতে সাম্যবাদ বিরোধিতা বিষয়শ্রেণী:হিন্দু জাতীয়তাবাদ বিষয়শ্রেণী:১৯৪৮-এ বোম্বে রাজ্যে প্রতিষ্ঠিত
শামসুল হক শিক্ষা কমিশন, ১৯৯৭ হলো বাংলাদেশ সরকারের নির্দেশে ১৯৯৭ সালে গঠিত একটি শিক্ষা কমিশন। এই কমিশনের প্রধান ছিলেন ঢাকা বিশ্ববিদ্যালয়ের ১৮ তম উপাচার্য অধ্যাপক মুহাম্মাদ শামসুল হক। এই কমিশনের সর্বমোট সদস্য ছিলো ৫৬ জন, কমিশনের উদ্দেশ্য ছিলো একটি বাস্তবধর্মী, গণমুখী, কর্মমুখী ও গতিশীল শিক্ষানীতি প্রণয়ন করা। কয়েক মাসের মধ্যেই কমিশন তাদের কর্ম সম্পাদন করে কমিশনের রিপোর্ট জমা দেয়। তবে কমিশনের পরামর্শের অনেক কিছুই পরবর্তীতে বাস্তবায়ন হয়নি। এই শিক্ষা কমিশন নানামুখী মানবিক গুনাবলির পরিস্ফুটনের প্রতি গুরুত্ব দিয়ে শিক্ষানীতি প্রস্তাব করেছিলো।   প্রস্তাবসমূহ  ১৯৯৭ সালের ১৪ জানুয়ারি সরকারি আদেশে এই কমিশন গঠন করা হয়। এই কমিশন নানামুখী গবেষণা ও পর্যবেক্ষণ করে কিছু পরামর্শ প্রদান করে। পরামর্শগুলোর অন্যতম:   শিক্ষার্থীদের ব্যক্তিগত ও জাতীয় জীবনে নৈতিক, মানবিক, ধর্মীয়, সাংস্কৃতিক ও সামাজিক মূল্যবোধ সৃষ্টি করা। এই মানবিক গুণগুলোর সৃষ্টির জন্য শিক্ষার্থীদের পরিচার্য করা।  মুক্তিযুদ্ধের চেতনায় ছাত্রদের অনুপ্রাণিত করা  শিক্ষার্থীদের মধ্যে জাতীয়তাবাদী চেতনা, দেশপ্রেম ও সুনাগরিকের গুণাবলীর বিকাশ ঘটানো।  তাদের মধ্যে বিশ্বভ্রাতৃত্ববোধ, অসাম্প্রদায়িক মনোভাব, পারস্পরিক সৌহার্দ্য ও সহমর্মিতার মনোভাব সৃষ্টি করা।  দেশে আর্থ-সামাজিক পরিবর্তন সাধনের লক্ষ্যে শিক্ষাকে বাস্তবমুখী, উৎপাদনশীল ও সৃজনশীল করা।  গণতান্ত্রিক চেতনার বিকাশের লক্ষ্যে তাদের মধ্যে পরস্পরের মতামতের প্রতি সহনশীলতার মনোভাব সৃষ্টি করা  ছাত্রদের দায়িত্বশীল ও কর্তব্যপরায়ণ জনশক্তি হিসেবে গড়ে তোলা।  তাদের মধ্যে জীবন সম্পর্কে বাস্তবমুখী ও ইতিবাচক দৃষ্টিভঙ্গী গড়ে তোলা।  মানবাধিকারের প্রতি শ্রদ্ধাশীল করে গড়ে তোলা   কমিশনের লক্ষ্য  বৈষম্যহীন সমাজ গঠনের লক্ষ্যে মেধা ও প্রবণতার ভিত্তিতে শিক্ষাক্ষেত্রে সমঅধিকার নিশ্চিত করার প্রতি কমিশন বিশেষ গুরুত্ব আরোপ করে। কমিশনের রিপোর্টে শিক্ষার তিনটি পর্যায়ের সুপারিশ করা হয়েছে, প্রাথমিক স্তর, মাধ্যমিক স্তর ও উচ্চশিক্ষা। প্রাথমিক শিক্ষার পরিধি পাঁচ বছরের পরিবর্তে আট বছর করার সুপারিশ করা হয়েছে।   আরো দেখুন   বাংলাদেশের শিক্ষা কমিশনের তালিকা  কবির চৌধুরী শিক্ষা কমিশন, ২০০৯  কুদরাত-এ-খুদা শিক্ষা কমিশন  মনিরুজ্জামান মিয়া শিক্ষা কমিশন, ২০০৩   তথ্যসূত্র   বিষয়শ্রেণী:বাংলাদেশের শিক্ষা কমিশন বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:বাংলাদেশে শিক্ষানীতি
Pratyya Ghosh   প্রয়োজনীয় সংযোগ:   অনুরোধের অবস্থা:   আমি বাংলা উইকিতে গত ১ বছর ধরে সম্পাদনা করছি। সম্প্রতি আমার উইকি সম্পাদনা ১০০০ ছাড়িয়েছে। আমি সরাশরি আমার কথা বলে দেই। এই অধিকার তৈরির জন্য আমি প্রস্তাব করেছিলাম কারন কয়েকটি ফাইল-এর নাম এই উইকিতে সঠিক নয়। এছাড়াও আমি ২ টি মতন ফাইল আপলোড দিয়েছি তার একটির নাম আবার ভুল হয়েছে। আমি এসকল ভুল নাম সঠিক করতে চাই। উল্লেখ্য ফাইল, এর নামকরণ সম্পর্কে পুরপুরি অবগত। কারন কমন্স উইকিতে এটি অনুবাদে আমি সাহায্য করেছি। এছাড়াও আমি ইংরেজি উইকিতে Adoption Course-এর একজন instructor. সেখানে নামকরণ ও লাইসেন্স সম্পর্কিত বিষয় থাকে। তাই এ সম্পর্কে আমি বলতে পারি যে আমি অবগত। সবশেষে বলতে চাই যে আমি ইংরেজি উইকির একজন ফাইল মুভার। ধন্যবাদ। -- প্রত্যয় (স্বাগতম) ০৯:৩১, ৯ নভেম্বর ২০১৩ (ইউটিসি)  কারণ অন্যান্য উইকিতে আপনার যথেষ্ট অবদান ও অভিজ্ঞতার কথা উল্লেখ করেছেন কিন্তু বাংলা উইকিতে আমি তার কোন প্রয়োগ দেখছি না (বাংলা উইকিতে ফাইলের উপর আপনার অবদানের সংখ্যা মোট ৪টি) --Aftab1995 (আলাপ) ১৩:৫১, ৯ নভেম্বর ২০১৩ (ইউটিসি)
বাগেরহাট কলেজ রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন। বাগেরহাট  সরকারী পি.সি কলেজ শিক্ষার্থীদের যাতায়াতের সুবিধার জন্য এই স্টেশন নির্মাণ করা হয়েছিলো।  ইতিহাস ১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাগেরহাট কলেজ  রেলওয়ে স্টেশন সহ ১০ টি স্টেশন বন্ধ হয়ে গেছে।  তথ্যসূত্র  বিষয়শ্রেণী:বাগেরহাট জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
80px এমেকো ১০০৬ (উচ্চারিত হয় টেন-ও-সিক্স) এমেকো উৎপাদিত অ্যালুমিনিয়াম চেয়ার, যা নেভি চেয়ার হিসেবেও পরিচিত। ১০০৬ চেয়ার মূলত দ্বিতীয় বিশ্বযুদ্ধকালীন নৌবাহিনীর যুদ্ধজাহাজের জন্য তৈরি করা হয়েছিল, কিন্তু পরবর্তীতে এটি নকশাকার চেয়ার হিসেবে পরিচিত হয়, যা বিলাসবহুল রেস্তোরাঁ এবং গৃহসজ্জায় ব্যবহৃত হয়ে আসছে। ১৯৯০-এর দশকে কোম্পানিটি ১০০৬ চেয়ারের নকশার সংস্করণ তৈরি করে, যেমন স্ট্যাক্যাবল হাডসন চেয়ার এবং প্রক্রিয়াজাতকৃত প্লাস্টিক থেকে ১১১ নেভি চেয়ার। এমেকো স্টুল, টেবিল এবং অন্যান্য আসবাবপত্রও নির্মাণ করে। ২০১২ সাল পর্যন্ত ১০ লক্ষের বেশি এমেকো ১০০৬ চেয়ার তৈরি হয়েছে। চেয়ারটি নিয়মিত বিভিন্ন নকশা ম্যাগাজিন এবং চলচ্চিত্রে উপস্থাপিত হয়েছে, যেমন দ্য ম্যাট্রিক্স, ল অ্যান্ড অর্ডার এবং সিএসআই। মূল ১০০৬ চেয়ার সরকারি কারাগারে এবং কারাগার সম্পর্কিত চলচ্চিত্র দৃশ্যে ব্যবহারের কারণে ইউরোপে প্রায় এটিকে "কারাগার চেয়ার" বলা হয়। চেয়ারের লম্বভাবে তিনটি দাগসহ বাঁকানো পিঠ রয়েছে এবং এর পেছনের পায়াগুলোও সামান্য বাঁকানো। ওজন প্রায় সাত পাউন্ড। (বাকি অংশ পড়ুন...)
জোড়ি নাম্বার ওয়ান বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের একটি বার্ষিক পুরস্কার। ২০০১ সালে প্রথমবার এই পুরস্কার প্রদান করা হয়। দর্শকদের পছন্দের উপর ভিত্তি করে শীর্ষ যুগলকে এই পুরস্কার প্রদান করা হয়। শাহরুখ খান ও কাজল কভি খুশি কভি গম... চলচ্চিত্রে অভিনয়ের জন্য প্রথমবার এই পুরস্কারের জন্য বিজয়ী নির্বাচিত হন। অভিনেতাদের মধ্যে শাহরুখ খান সর্বাধিক সাতবার এবং অভিনেত্রীদের মধ্যে কাজল, রানী মুখার্জী, ঐশ্বর্যা রাই বচ্চন ও প্রিয়াঙ্কা চোপড়া সর্বাধিক দুইবার এই পুরস্কার অর্জন করেন।  বিজয়ীদের তালিকা  বছর বিজয়ী চলচ্চিত্র  ২০০১ শাহরুখ খান ও কাজল কভি খুশি কভি গম...  ২০০২ শাহরুখ খান ও ঐশ্বর্যা রাই বচ্চন দেবদাস  ২০০৩ অমিতাভ বচ্চন ও হেমা মালিনী ভগবান  ২০০৪ শাহরুখ খান ও প্রীতি জিন্টা বীর-জারা  ২০০৫ অভিষেক বচ্চন ও রানী মুখার্জী বান্টি অউর বাবলি  ২০০৬ শাহরুখ খান ও রানী মুখার্জী কভি আলবিদা না কেহনা  ২০০৭ শাহরুখ খান ও দীপিকা পাড়ুকোন ওম শান্তি ওম  ২০০৮ অভিষেক বচ্চন ও জন আব্রাহাম দোস্তানা  ২০০৯ অমিতাভ বচ্চন ও অভিষেক বচ্চন পা  ২০১০ হৃতিক রোশন ও ঐশ্বর্যা রাই বচ্চন গুজারিশ  ২০১১ শাহরুখ খান ও প্রিয়াঙ্কা চোপড়া ডন ২  ২০১২ রণবীর কাপুর ও প্রিয়াঙ্কা চোপড়া বর্ফী!  ২০১৩ আদিত্য রায় কাপুর ও শ্রদ্ধা কাপুর আশিকি ২  ২০১৪ শাহিদ কাপুর ও তাবু হায়দার  ২০১৫ শাহরুখ খান ও কাজল দিলওয়ালে   আরও দেখুন   স্ক্রিন পুরস্কার  তথ্যসূত্র  বহিঃসংযোগ    জোড়ি নাম্বার ওয়ান বিষয়শ্রেণী:প্রতি বৎসর হালনাগাদ করা দরকার এমন নিবন্ধ
নির্দেশক ("উদ্দেশ্য" ঘরের জন্য)   আজাকি: আপনি জানেন কি  প্রনিনি: প্রস্তাবিত নির্বাচিত নিবন্ধ  প্রভানি: প্রস্তাবিত ভালো নিবন্ধ  বাতিল: নিবন্ধটি কোনো কারণে বাতিল করা হয়েছিল; এ সংক্রান্ত আলোচনা অনুরোধের আলাপ পাতায় রয়েছে। "রচনা সংশোধনকারী" ঘরে "প্র/ন" যুক্ত করবে।  প্রত্যাহার: রচনা সংশোধন কার্য শুরু করার পূর্বেই অনুরোধকারী কর্তৃক প্রত্যাহৃত হয়েছিল। "রচনা সংশোধনকারী" ঘরে "প্র/ন" যুক্ত করবে।  __TOC__   জানুয়ারি–মার্চ + সম্পূর্ণীকৃত রচনা সংশোধনের অনুরোধ (অনুরোধের তারিখ অনুসারে) অনুরোধের তারিখ নিবন্ধ অনুরোধকারী সম্পূর্ণ হওয়ার তারিখ রচনা সংশোধনকারী উদ্দেশ্য ০৪-০২-২০২১ আল সালেহ মসজিদ Laisurw2020 ০৬-০২-২০২১ Meghmollar2017 প্রভানি ০৫-০২-২০২১ মৌচাক ইফতেখার নাইম ২০-০২-২০২১ MdsShakil
এই টেমপ্লেটটি মাইক্রোসফট একাডেমিক ওয়েবসাইটে একজন লেখকের পৃষ্ঠার একটি বহিঃসংযোগ তৈরি করে।   ব্যবহার  One parameter:  {{ | ID }}  {{ | id= ID }}  Two parameters:  {{ | ID | NAME }}  {{ | id= ID | name= NAME }}   উদাহরণ  The following examples demonstrate the use of a URL which could be used on the page for Tony Hoare:  https://academic.microsoft.com/v2/detail/  One parameter This parameter will be the ID string used in the URL. When one parameter is used, the link text is the title of the Wikipedia article where the template is used.  Usage:  * {{ | 2052847585 }}  * {{ | id= 2052847585 }} Output:      [The name of the Wikipedia page you now are looking at is displayed above. The lead name will change according to the name of the Wikipedia page the template is used on.]  Two parameters The first parameter will be the ID string used in the URL. The second parameter will be used at the link text.  Usage:  * {{ | 2052847585 | C. A. R. Hoare }}  * {{ | id= 2052847585 | name= C. A. R. Hoare }} Output:       No parameters and Wikidata property not defined  Usage:  * {{}} Output:     Template data    আরও দেখুন
থাম্ব|অ্যাঞ্জেলো কান্তন অ্যাঞ্জেলো কান্তন (ইংরেজি: Angelo Canton) (১৯২৫-২০১৪) একজন ইতালীয় খ্রীস্টান যাজক ও ধর্মপ্রচারক। তিনি বাংলাদেশের ১৯৫৪ সালে এসে উত্তরবঙ্গের মানুষের শিক্ষা ও আর্থ-সামাজিক উন্নয়নে কাজ করে গেছেন। তিনি শিক্ষা প্রতিষ্ঠান, হোস্টেল প্রতিষ্ঠা করেন। বাংলাদেশের মুক্তিযুদ্ধে অবদার রাখেন।   বাল্য ও শিক্ষা জীবন   তিনি ইতালির পিদিনো প্রভিন্সের জপ্পলা গ্রামে এক কৃষক পরিবারে ১৯২৫ সালের ১৭ এপ্রিল জন্মগ্রহণ করেছিলেন। চার ভাই তিন বোনের মধ্যে তিনি তৃতীয়। তার বাবার নাম জন কান্তন ও মায়ের নাম পালমিরা মরেটো। বালক কান্তন ৫ম শ্রেণী পড়াকালেই সেমিনারী বা গঠনগৃহে চলে যান যেখানে যাজক হওয়ার জন্য প্রশিক্ষণ দেওয়া হয়ে থাকে। তিনি তার গ্রামের সেমিনারীয়ানদের দেখে যাজক হওয়ার জন্য উৎসাহ পান।  কান্তন ১৯৫১ সালে ইতালির মিলানে পিমে সংঘের যাজক হিসেবে অভিষিক্ত হন। তিনি খ্রিষ্টধর্ম প্রচারক হিসেবে বাংলাদেশে আসেন ১৯৫৪ সালে। এসেই আগে ইংরেজি ও বাংলা শিখেন।   কর্ম জীবন   রাজশাহী অঞ্চলের আন্দারকোটা গির্জায় তিনি প্রথম ২ বছর যাজক পিনোসের সাথে কাজ করেন। এর পর নাটোরের বোনীতে ১৯৫৬ সাল থেকে ১৯৭৭ সাল পযন্ত ২১ বছর কাজ করেন। এর পর দিনাজপুর কাথলিক ডাযোসিসের বিশপ মাইকেল ডি’রোজারিও তাকে দিনাজপুর ক্যাথিড্রালে নিয়ে যান। সেখানে তিনি গির্জার দায়িত্বসহ স্কুল ও হোস্টেলের দায়িত্ব পালন করেন। সেখানে তিনি ৭ বছর কাজ করেন। এরপর তিনি রংপুরের বলদিপুকুর, নাটোরের বনপাড়া ও পাবনার মথুরাপুরেও ধর্মপ্রচারের কাজ করেছেন। তিনি অল্প সময়ের জন্য কাজ করেছেন পাবনার ফৈলজনা ও গাজীপুরের কেওয়াচালা ও ফাওকাল গির্জার উন্নয়নের কাজ।   সমাজ সেবা   বিদেশী হয়েও তিনি বাংলাদেশের উত্তরাঞ্চলের শিক্ষায় অনেক অবদান রেখেছেন। তিনি বেশ কিছু স্কুল, কলেজ, বোর্ডিং স্থাপন করেছেন। এছাড়া তিনি রাস্তা ঘাট উন্নয়নে ছিলেন সিদ্ধহস্ত।  মুক্তিযুদ্ধেও তার অবদান উল্লেখ করার মত। তিনি যুদ্ধ চলাকালিন সময়ে নাটোরের বড়াইগ্রামের সমস্ত দুর্দশাগ্রস্ত পরিবারগুলোকে রক্ষার জন্য কাজ করে গেছেন। সেই সময় তিনি ছিলেন বড়াইগ্রামের বোর্নী গির্জার দায়িত্বে। তিনি গির্জায় অনেক মুক্তিযোদ্ধাদের আশ্রয়, যুদ্ধাহত মুক্তিযোদ্ধাদের চিকিৎসা, খাবার, নিরাপত্তা দিয়ে মুক্তিযুদ্ধের পক্ষে কাজ করেছেন। পাবনা জেলার চাটমোহর উপজেলাসহ অন্যান্য এলাকার ২৫০টি হিন্দু পরিবারকে গোপনে আশ্রয়, খাদ্য ও নিরাপত্তা দিয়ে পাক বাহিনী ও রাজাকারদের হাত থেকে রক্ষা করেছেন।  তিনি ২০১৪ সালের ২৯ জুলাই নিজ দেশে চিকিৎসাবস্থায় মারা যান।   তথ্যসূত্র       • ফাদার অ্যাঞ্জেলো কান্তনের সুবর্ণজয়ন্তী উপলক্ষে প্রকাশিত স্মরণিকা, ২০০১  বিষয়শ্রেণী:১৯২৫-এ জন্ম বিষয়শ্রেণী:২০১৪-এ মৃত্যু
পেনাং ভাসমান মসজিদ (), বা তানজং বুঙ্গাহ ভাসমান মসজিদ () হলো মালয়েশিয়ার পেনাংয়ের জর্জ টাউনের নিকটে তানজং বুঙ্গায় অবস্থিত একটি ভাসমান মসজিদ। ইতিহাস ১৯৬৭ সালে প্রথমে এই অঞ্চলে একটি ছোট মসজিদ নির্মিত হয় এবং পরবর্তীতে ৫০০ জন উপাসক জায়গা দেওয়ার জন্য এটি ১৯৭৭ সালে প্রসারিত করা হয়। তবে ক্রমবর্ধমান জনসংখ্যার কারণে স্থানীয় মুসলিম সম্প্রদায়ের পক্ষে তা ছোট হয়ে যায়। সম্প্রসারণের জন্য সীমিত জমির কারণে মসজিদটি সমুদ্র পর্যন্ত তৈরি করার প্রস্তাব করা হয়। নতুন মসজিদটির নির্মাণ কাজ ২০০৩ সালে শুরু হয় এবং এটি নির্মাণে ব্যয় হয়েছে ১৫ মিলিয়ন রিংগিত। ১৬ মার্চ ২০০৭-এ মালয়েশিয়ার পঞ্চম প্রধানমন্ত্রী দাতুক সেরি আবদুল্লাহ আহমদ বাদাউই এর উদ্বোধন করেন।  আকৃতি thumb|মসজিদের অভ্যন্তর যদিও এটি একটি ভাসমান মসজিদ বলা হয়, মসজিদটি আসলে কাঠের উপর নির্মিত। কেবলমাত্র উচ্চ জোয়ারে এটি জলে ভাসমান অবস্থায় দেখাবে। এটি মধ্য প্রাচ্যের এবং স্থানীয় স্থাপত্য শৈলীর মিশ্রণে নির্মিত এবং মসজিদে একটি বিশিষ্ট মিনার রয়েছে। মসজিদে ১,৫০০ উপাসক একসাথে জায়গা দেওয়া যাবে।  আরো দেখুন মালয়েশিয়ায় ইসলাম তেনকু তেনগাহ জাহারাহ মসজিদ  তথ্যসূত্র  বিষয়শ্রেণী:গম্বুজসহ মসজিদ বিষয়শ্রেণী:পেনাংয়ের মসজিদ বিষয়শ্রেণী:২০০৭-এ সম্পন্ন মসজিদ বিষয়শ্রেণী:২০০৭-এ মালয়েশিয়ায় প্রতিষ্ঠিত
ডান|থাম্ব| একটি হাফ শার্ট পরা একজন মহিলা যার মিডরিফ খালি ফ্যাশনে, মিডরিফ হল মানুষের পেট। হাফ শার্ট বা কিছু ধরনের সাঁতারের পোষাক বা অন্তর্বাস পরলে মিডরিফ উন্মুক্ত হয়। ভারতীয় মহিলাদের দ্বারা পরিধান করা ব্লাউজ মিডরিফের একটি অংশকে প্রকাশ করে, সাধারণত ।    ব্যুৎপত্তি  "মিডরিফ" ইংরেজি ভাষায় একটি খুব পুরানো শব্দ, ১০০০ খ্রিস্টাব্দের আগে থেকে ব্যবহার করা হচ্ছে।   পুরানো ইংরেজিতে এটি "মিডরিফ" হিসাবে লেখা হয়েছিল, পুরানো শব্দ "এইচরিফ" এর আক্ষরিক অর্থ পেট;  মধ্য ইংরেজিতে এটি ছিল "মাইড্রিফ"।  ১৮ শতকের পরে শব্দটি অপ্রচলিত হয়ে পড়ে।  শব্দটি ১৯৪১ সালে ফ্যাশন শিল্প দ্বারা পুনরুজ্জীবিত হয়েছিল,  আংশিকভাবে "পেট" শব্দটির ব্যবহার এড়াতে যা ভদ্র মহিলারা তাদের দেহের ক্ষেত্রে অবাঞ্ছিত বলে মনে করত, কারণ এতে স্থূলতার একটি সম্পর্ক রয়েছে।   আরো দেখুন    পেটের স্থূলতা  অ্যালভিনোলাগ্নিয়া  বেলি ডান্স  ক্রপ টপ  জনপ্রিয় সংস্কৃতিতে নাভি  কটিদেশ  কোমর নিতম্বের অনুপাত  কোমররেখা (পোশাক)    তথ্যসূত্র   বিষয়শ্রেণী:মানব চেহারা বিষয়শ্রেণী:উদর
থাম্ব|বব দ্য বিল্ডার বব দ্য বিল্ডার (ইংরেজিতে: Bob the Builder) একটি ব্রিটিশ অ্যানিমেশন শিশু টেলিভিশন সিরিজ, যা কিথ চ্যাপম্যান তৈরি করেছেন। এই সিরিজটি হিট এন্টারটেইনমেন্ট এবং হট অ্যানিমেশন এর জন্য তৈরি করা হয়েছে। সিরিজটি অনেক দেশে প্রচারিত হয়েছে এবং এটি ইউনাইটেড কিংডম থেকে উদ্ভূত হয়েছে, যেখানে ইংরেজ অভিনেতা নীল মরিস ববের কণ্ঠ দিয়েছেন। এই সিরিজে বব একজন বিল্ডিং ঠিকাদার এবং রাজমিস্ত্রি। তার সহকর্মী ওয়েন্ডি, বিভিন্ন প্রতিবেশী এবং বন্ধুরা, তাদের নিজস্ব যানবাহন ও উপকরণ সহ নির্মাণ ও মেরামত কাজে সহায়তা করে। এই সিরিজটি আগে স্টপ-মোশন অ্যানিমেশন ব্যবহার করেছিল, কিন্তু পরে স্পিন-অফ সিরিজ "রেডি, স্টেডি, বিল্ড!" (ইংরেজিতে: Ready, Steady, Build!) থেকে এটি সিজিআই অ্যানিমেশন ব্যবহার করতে শুরু করেছিল। "বব দ্য বিল্ডার" এবং "টমাস এন্ড ফ্রেন্ডস" ব্রিটিশ মালিকানাধীন কোম্পানি ম্যাটেল এর বাণিজ্যিক স্বত্বে আসা ২০১১ সালে ৬৮০ মিলিয়ন ডলারে বিক্রি হয়েছে।  প্রতিটি পর্বে, বব এবং তার দল বিভিন্ন প্রকল্পে সহায়তা করে নির্মাণ, মেরামত এবং প্রয়োজনীয় কাজ সম্পর্কে। এই শোটি সমাধান, সহযোগিতা, সামাজিকীকরণ এবং বিভিন্ন শিক্ষামূলক দক্ষতা প্রশিক্ষণের ওপর জোর দেয়। ববের ক্যাচফ্রেজ বলা হল "Can we fix it?" এবং অন্যান্য চরিত্ররা এর জবাব দেয়, "Yes we can!"। এই বাক্যটি শোটির থিম সঙ্গীতের শিরোনাম হিসেবে ব্যবহৃত হয়েছে, যা ইউকে-তে একটি মিলিয়ন বিক্রিত নম্বর হিট হয়েছিল।  ২০১৪ সালের অক্টোবরে, বব দ্য বিল্ডারকে ম্যাটেল দ্বারা পরিমার্জিত করে একটি নতুন সিরিজের জন্য ২০১৫ সালে চ্যানেল ফাইভে প্রচারিত হয়। এই সিরিজে ববের ক্যারেক্টার ডিজাইন এবং ভূমিকা পরিবর্তিত হয়েছে এবং ববের কণ্ঠস্বর নীল মরিসে প্রতিস্থাপিত হয়েছেন হ্যারি পটারের অভিনেতা লি ইঙ্গলিস এর মাধ্যমে। সাথেই জোয়ান ফ্রগগাট ও ব্লেক হ্যারিসন প্রতিনিধিত্ব করেছেন যথাক্রমে ওয়েন্ডি ও স্কুপের কণ্ঠস্বর। নতুন সিরিজে বব এবং তার দল ব্যস্ত নগরবাসী স্প্রিং সিটির মধ্যে অনুষ্ঠান পালন করে। এই সংস্করণের একটি আমেরিকান স্থানীয়করণ নভেম্বর ২০১৫ তারিখে পিবিএস কিডস এ প্রদর্শিত হয়েছে।পরিবর্তনগুলি মূল সংস্করণের ভক্তদের দ্বারা সমালোচিত হয়েছে।    তথ্যসূত্র   বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:মার্কিন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
(বিকল্প নাম ) অদ্ভুত একটি কক্ষপথের একটি গ্রহাণু। এটি পৃথিবীর কাছাকাছি বস্তু হিসাবে শ্রেণিবদ্ধ করা হয় এবং ২-৪ কিলোমিটার ব্যাসের সাথে আমোর গ্রহাণু গোষ্ঠীর সম্ভাব্য বিপজ্জনক গ্রহাণু । এটি ২৪ জুলাই ১৯৯৮ সালে হাওয়াইয়ের হালেকালা অবজারভেটরিতে এনইএটি প্রোগ্রামের জ্যোতির্বিদদের দ্বারা আবিষ্কার করা হয়েছিল। ১৯৮৭ এবং ১৯৯৬ এর পূর্ববর্তী চিত্র রয়েছে এই গ্রহটির। এটি অন্যতম উজ্জ্বল গ্রহাণু এবং তাই এই গ্রহাণু সবচেয়ে বিপজ্জনক গ্রহাণু হিসাবে পরিচিত। ৩২ বছরের একটি পর্যবেক্ষণ খিলান দিয়ে, গ্রহাণুটির একটি ভাল নির্ধারিত কক্ষপথ নির্ণয় করা হয়েছে।   ২০২০ পদ্ধতি  থাম্ব|গ্রহাণু ৫২৭৬৮ (১৯৯৮ ওআর২) ০৯.০৪.২০২০ সময়সীমা|বাম   তথ্যসূূূত্র   বিষয়শ্রেণী:১৯৯৮-এর সৃষ্টিকর্ম বিষয়শ্রেণী:গ্রহাণুপুঞ্জ
দৌলতপুর ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।   অবস্থান ও সীমানা  বিশ্বনাথ উপজেলা সদর হতে সড়ক পথে ৭ কিঃ মিঃ দুরত্বে অবস্থিত। সীমানাঃ পুবে রামপাশা ইউনিয়ন, পশ্চিমে ছাতক উপজেলা, উত্তরে দশঘর ইউনিয়ন, দক্ষিণে দেওকলস ইউনিয়ন।   ইতিহাস  সিলেট জেলার বিশ্বনাথ উপজেলার ঐতিহ্যবাহী ইউনিয়ন ৫নং দৌলতপুর ইউনিয়ন পরিষদ। স্থাপিত ১৯৬৪ সালে।   আয়তন ও জনসংখ্যা  ৫৩টি গ্রাম নিয়ে ইউনিয়নটির মোট আয়তন- ৪১.৬ বর্গ কিলোমিটার। মোট জনসংখ্যা ৩০৫৭৩ জন, যার মধ্যে পুরুষ ১৬০৫৬ জন, মহিলা ১৪৫১৮ জন। ভোটার সংখ্যা ১৬২৪৩ জন।   শিক্ষার হার ও শিক্ষা প্রতিষ্ঠান  শিক্ষার হার- ৪৫%  শিক্ষা প্রতিষ্ঠান  প্রাথমিক বিদ্যালয়ঃ সরকারী ১৮ টি  বেসরকারীঃ ০১ টি  কমিউনিটিঃ ১০ টি  মাধ্যমিক বিদ্যালয়ঃ সরকারী ০২ টি  মাদ্রাসাঃ আলীয়া ০৩ টি  অন্যান্যঃ ০৪ টি  মসজিদঃ ৫০ টি  মন্দির ০৩ টি   হাট বাজার  ০৪ টি। পুরাতন হাবড়া বাজার, দশপাইকা বাজার, সিংঙ্গেরকাছ বাজার।   খাল ও নদী    মাকুন্দা নদী   মাটিজুরা নদী  চন্ড্রিখাল   দর্শনীয় স্থান    লেনকাদার হাওর   উল্লেখযোগ্য ব্যক্তি    ড. যতীন্দ্রমোহন ভট্রার্চায্য - দৌলতপুর ইউনিয়নাধীন পশ্চিম গাঁও’র কৃতি সন্তান।১৯০৫ সালের ৪ আগস্ট পশ্চিম গাঁও গ্রামে জন্ম গ্রহণ করেন।  জ্যোতিরিন্দ্রনাথ চৌধুরী - ১৯১৬ খ্রি. দৌলতপুর ইউনিয়নাধীন সিংঙ্গেরকাছ মৌজার মাঝগাঁও গ্রামে জন্ম গ্রহণ করেন।  সৈয়দ সুফি খাছিম শাহ চিশতী (রহ:)।  সুফি সাধক.  ইউনিয়নাধিন এলাকায়  উনার মাজার।   জনপ্রতিনিধি  বর্তমান চেয়ারম্যান- মোহাম্মদ আমির আলী  +ক্রম নংচেয়ারম্যানের নামসময়কাল০১মো: জায়ফর আলীপূর্ব পাকিস্তান০২রাশিদ আলী (ভারপ্রাপ্ত)পূর্ব পাকিস্তান০৩খুশের্দ আলীপূর্ব পাকিস্তান০৪ইব্রাহিম খানসরকার মনোনীত রিলিফ চেয়ারম্যান০৫আ.ন.ম শফিকুল হকসরকার মনোনীত রিলিফ চেয়ারম্যান০৬রমুজ খান১৯৭৩-১৯৭৭০৭সুনা মিয়া চৌধুরী১৯৭৭-১৯৮২০৮নুরুল গণি ১৯৮২-১৯৮৭০৯আবদুল হাই ১৯৮৭-১৯৯২১০আবারক আলী১৯৯২-১৯৯৭১১মশরফ হোসেন ১৯৭৯-২০০৩১২মো: আমির আলী২০০৩-২০১১১৩মোঃ আব্বাস আলী ২০১১-২০১৬১৪মোহাম্মদ আমির আলী১৮ সেপ্টেম্বর ২০১৬-  চলমান   আরও দেখুন    বিশ্বনাথ উপজেলা  সিলেট বিভাগ  সিলেট জেলা   তথ্যসূত্র    বহিঃসংযোগ    বিশ্বনাথ উপজেলা - বাংলাপিডিয়া  ৫নং দৌলতপুর ইউনিয়ন পরিষদ- বাংলাদেশ জাতীয় তথ্য বাতায়ন  বিষয়শ্রেণী:বিশ্বনাথ উপজেলার ইউনিয়ন
উইলিয়াম এরিক রাসেল (; জন্ম: ৩ জুলাই, ১৯৩৬) ডাম্বার্টনে জন্মগ্রহণকারী ও স্কটল্যান্ডীয় বংশোদ্ভূত, প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১১৯৬৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন এরিক রাসেল।   কাউন্টি ক্রিকেট  ১৯৫৬ থেকে ১৯৭২ সাল পর্যন্ত মিডলসেক্সের পক্ষে নিয়মিতভাবে কাউন্টি ক্রিকেটে অংশগ্রহণ করেছিলেন। দীর্ঘদেহী এরিক রাসেল লেট কাট ও লেগ গ্ল্যান্সে সবিশেষ দক্ষ ছিলেন। মিডলসেক্সের শীর্ষসারির ব্যাটসম্যান জ্যাক রবার্টসনের সহজাত উত্তরাধিকারী হবার অনেকগুলো গুণাবলীর অধিকারী ছিলেন। ধ্রুপদী ঘরানার ডানহাতি ব্যাটসম্যান হিসেবে যথেষ্ট সুনাম কুড়িয়েছেন।  ২০ বছর বয়সে ১৯৫৬ সালে মিডলসেক্সের সদস্যরূপে যোগদান করেন। এরপর থেকে চারশতাধিক খেলায় অংশ নিয়ে পঁচিশ সহস্রাধিক প্রথম-শ্রেণীর রান তুলেছিলেন। এ সময়ে তিনি ৪১টি শতরানের ইনিংস খেলেন। ১৯৬৪ সালে বোর্নমাউথে হ্যাম্পশায়ারের বিপক্ষে খেলোয়াড়ী জীবনের সর্বোচ্চ ১৯৩ রান তুলেছেন।  আঘাতের কারণে তার খেলোয়াড়ী জীবনে বাঁধার প্রাচীর গড়ে ওঠে। এছাড়াও, জিওফ বয়কট ও জন এডরিচের একাধিপত্যও এর অন্যতম কারণ ছিল।  স্বীয় সক্ষমতাকে তুলে ধরতে তেরোবার মৌসুমে সহস্রাধিক রানের মাইলফলকে পৌঁছেন। ১৯৬৪ সালে ৪৫.৯২ গড়ে ২৩৪৩ রান তুলেন যা তার মৌসুমে সেরা। তিন মৌসুমে দুই সহস্রাধিক রান করতে পেরেছেন। এছাড়াও, মাঝে-মধ্যে মিডিয়াম পেস বোলিং করে ২২ উইকেট পেয়েছেন। পাশাপাশি ৩০৪টি ক্যাচ তালুবন্দী করেছেন তিনি।   টেস্ট ক্রিকেট  ২১ অক্টোবর, ১৯৬১ তারিখে লাহোরে স্বাগতিক পাকিস্তানের বিপক্ষে টেস্টে ক্রিকেটে অভিষেক ঘটে তার। ঐ একই দলের বিপক্ষে লর্ডসে ২৭ জুলাই, ১৯৬৭ তারিখে সর্বশেষ টেস্টে অংশ নিয়েছিলেন এরিক রাসেল। ইংরেজ দলের সাথে তিনবার বিদেশ গমন করেন। সতীর্থদের সাথে মানিয়ে নিতে পারেননি। এছাড়াও, উগ্র মেজাজে খেঁই হারিয়ে ১৯৬৫-৬৬ মৌসুমের অ্যাশেজ সিরিজে হাতে গুরুতর আঘাত পান। ফলশ্রুতিতে, প্রথম টেস্ট শেষেই দেশে ফিরে আসতে হয় তাকে।  ব্রিসবেনের নিজস্ব চতুর্থ টেস্টে স্বাগতিক অস্ট্রেলিয়ার বিপক্ষে ৭০ রান করলেও উপর্যুপরি আঘাতের কবলে পড়েন। পরবর্তী দুই বছরে ছয় টেস্টে অংশ নিলেও নিজেকে দলে প্রতিষ্ঠিত করতে পারেননি। সাতটি সিরিজে অংশ নিয়ে পাঁচটি দলের বিপক্ষে তিনি এই ১০টি টেস্ট খেলেছেন। অংশগ্রহণকৃত ১৮টি ইনিংসে দুইটিমাত্র অর্ধ-শতরানের ইনিংস খেলে স্বীয় নামের প্রতি সুবিচার করতে পারেননি।  ক্রিকেট সংবাদদাতা কলিন বেটম্যানের অভিমত, পরিচ্ছন্ন ও নিশ্চিতধর্মী উদ্বোধনী ব্যাটসম্যান হওয়া সত্ত্বেও তিনি কখনো ইংল্যান্ড দলের পক্ষে নিজেকে মানিয়ে নিতে পারেননি।   অবসর  প্রথম-শ্রেণীর ক্রিকেট থেকে অবসর গ্রহণের পর দুই মৌসুম মাইনর কাউন্টিজে বার্কশায়ারের পক্ষে খেলেছেন। লর্ডসে থাকাকালীন শিপলেক কলেজে অধ্যাপনা করেছেন। পরবর্তীতে এমসিসির শেনলি ক্রিকেট সেন্টারের উন্নয়নে গুরুত্বপূর্ণ ভূমিকা পালন করেছেন।   তথ্যসূত্র    আরও দেখুন   ডারমট রিভ  রাসেল ডোমিঙ্গো  ইংরেজ টেস্ট ক্রিকেটারদের তালিকা  টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:বার্কশায়ারের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:স্কটল্যান্ডীয় ক্রিকেটার বিষয়শ্রেণী:ডি. এইচ. রবিন্স একাদশের ক্রিকেটার
জহরুল হক সরদার বাংলাদেশের খুলনা জেলার রাজনীতিবিদ ও খুলনা-৬ (কয়রা-পাইকগাছা) আসনের সাবেক সংসদ সদস্য।   প্রাথমিক জীবন  জহরুল হক সরদার খুলনা জেলায় জন্মগ্রহণ করেন।   রাজনৈতিক জীবন  জহরুল হক সরদার ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে খুলনা-৬ (কয়রা-পাইকগাছা) আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:খুলনা জেলার রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:খুলনা জেলার ব্যক্তি
উল্‌ম () জার্মানির দক্ষিণাংশে অবস্থিত একটি ছোট শহর। এটি বাডেন-ভুর্টেমবের্গ অঙ্গরাজ্যের দানিউব নদীর তীড়ে অবস্থিত। শহরটির জনসংখ্যা ২০০৬ সালের জরিপ অনুসারে প্রায় ১২০,০০০। ৮৫০ সালে প্রতিষ্ঠিত এউ শহর সমৃদ্ধ ইতিহাস ও ঐতিহ্যের অধিকারী। বিভিন্ন ধরনের শিল্প প্রতিষ্ঠানের কারণে উলম বর্তমানে বাডেন-ভাটেমবার্ক প্রদেশের অর্থনৈতিক কেন্দ্র। বিখ্যাত উলম বিশ্ববিদ্যালয় এই শহরে অবস্থিত। এছাড়াও এখানে রয়েছে একটি সুবিশাল প্রযুক্তি কেন্দ্র বা সায়েন্স পার্ক যেখানে অনেকগুলো আন্তর্জাতিক প্রতিষ্ঠান তাদের গবেষণাকর্ম চালিয়ে থাকে।সর্বোচ্চ লম্বা চার্চ এবং বিখ্যাত তাত্ত্বিক পদার্থবিজ্ঞনী আলবার্ট আইনস্টাইনের জন্মস্থান হিসেবে আন্তর্জাতিকভাবে উলম পরিচিত।   তথ্যসূত্র    বহিঃসংযোগ    দাপ্তরিক ওয়েবসাইট  উলম বিশ্ববিদ্যালয়ের দাপ্তরিক ওয়েবসাইট  বিষয়শ্রেণী:জার্মানির শহর বিষয়শ্রেণী:১৮০৩-এ বিলুপ্ত বিষয়শ্রেণী:ঐতিহাসিক ইহুদি সম্প্রদায়